Husene i Spania er som regel lagd av mur, og det er derfor kaldt om vinteren, og ganske lytt. Slik er det overalt, så det må man bare akseptere.
Denne leiligheten var helt spesiell. Opplevelsen handler nok veldig mye om verten, José Maria, og hvordan han kommuniserte med oss og hjalp oss, både med transport ved avreise, og med mange gode tips underveis.
Området er fantastisk, og alt man ønsker seg er rundt en. Vil spesielt trekke frem tapasbaren Eslava, som ligger 1 min unna. Der er det ofte veldig mye kø, så gå dit tidlig. På alameda de Hércules var det mange barer og klubber som var åpent til seint. Frokost spiste vi på Abaceria San Lorenzo, som også er delikatesseforretning. Her hadde de veldig god mat.
Alle disse stedene hadde José Maria informert oss om, og vi fikk kart og liste over bra spisesteder.
Rommet er stort, med plass til to enkeltsanger og en sofa. Toalettet var rett utenfor, og er stort og lyst og flott. Rommet lå i tredje etasje, så det kan være litt problematisk hvis man er dårlig til beins.
Det er ikke noe kjøkken på rommet, men trakter og kar, og kjøleskap.
Vi takker José Maria for et veldig flott opphold i Sevilla, en by vi vil komme tilbake til.